Robert F. Kennedy Jr. nu îl susține pe Călin Georgescu în scrutinul prezidențial. „Nu s-a pus niciodată problema să vină în România”
Robert F. Kennedy Jr., numit de Donald Trump la conducerea Departamentului american al Sănătății, nu îl susține pe Călin Georgescu în alegerile prezidențiale din România. Reprezentantul său, Blake Fleetwood, a declarat la Euronews România că orice implicare a lui Kennedy într-o campanie electorală românească ar constitui o „încălcare serioasă” a legislației americane.